# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 10/2015

# zo zasadnutia Kolégia rektora STU zo dňa 04. 11. 2015

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Návrh Smernice rektora číslo XY/2015-SR „Pravidlá udeľovania ocenenia Študent roka na Slovenskej technickej univerzite v Bratislave“ (Š. Stanko)
3. Návrh príkazu rektora „Predkladanie majetkových priznaní na STU“ (D. Faktor)
4. Dodatok číslo 6 k Pracovnému poriadku pre zamestnancov STU (D. Faktor)
5. Horizont 2020 – pripravované aktivity (S. Biskupič)
6. Informácia o schválených témach na postdoktorandské pobyty na rok 2015 (S. Biskupič)
7. Informácia o schválených projektoch tímov mladých výskumníkov v roku 2015 (S. Biskupič)
8. Vyhlásenie výzvy Profesor roka 2015 (M. Peciar)
9. Reprezentácia STU na medzinárodnom športovom podujatí EuroComillas v Madride   
   (Š. Stanko)
10. Vyhodnotenie účasti STU na veľtrhu EHEF v Kazachstane s odporúčaniami v oblasti PR smerom k EA priestoru (Š. Stanko)
11. Rôzne
12. Ústna informácia o aktuálnom stave budovania internetovej stránky [www.stuba.sk](http://www.stuba.sk)

(M. Peciar)

1. Ústna informácia o „Vianočnom koncerte STU“ (M. Peciar)
2. Ústna informácia o plánovanej účasti STU na veľtrhu Pro Educo (M. Peciar)

**PREDLOŽENÉ MATERIÁLY:**

1. Kontrola úloh
2. Návrh Smernice rektora číslo XY/2015-SR „Pravidlá udeľovania ocenenia Študent roka na Slovenskej technickej univerzite v Bratislave“ (Š. Stanko)
3. Návrh príkazu rektora „Predkladanie majetkových priznaní na STU“ (D. Faktor)
4. Dodatok číslo 6 k Pracovnému poriadku pre zamestnancov STU (D. Faktor)
5. Horizont 2020 – pripravované aktivity (S. Biskupič)
6. Informácia o schválených témach na postdoktorandské pobyty na rok 2015 (S. Biskupič)
7. Informácia o schválených projektoch tímov mladých výskumníkov v roku 2015 (S. Biskupič)
8. Reprezentácia STU na medzinárodnom športovom podujatí EuroComillas v Madride   
   (Š. Stanko)
9. Vyhodnotenie účasti STU na veľtrhu EHEF v Kazachstane s odporúčaniami v oblasti PR smerom k EA priestoru (Š. Stanko)

**K BODU 1: Kontrola úloh**

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **9.1/2015-KR** | Kolégium rektora STU ukladá vypracovať rámcovú analýzu správy majetku a pripraviť návrh, resp. zosumarizovať možnosti na jej prípadnú centralizáciu. | 13.01.2016 | D. Faktor | 1 | **predĺžená** |

**UZNESENIE: 10.1/2015-KR**

Kolégium rektora STU berie na vedomie stav plnenia úlohy č. 9.1/2015-KR a súhlasí

s predĺžením termínu.

**K BODU 2: Návrh Smernice rektora číslo XY/2015-SR „Pravidlá udeľovania ocenenia Študent roka na Slovenskej technickej univerzite v Bratislave“**

Materiál prezentoval prorektor Stanko ako zosúladenie pravidiel, postupu a podmienok

udeľovania ocenenia Študent roka na STU so Štipendijným poriadkom STU a ostatnými

internými predpismi STU.

Zároveň upozornil dekana FIIT, že ako jediní nedodali nominácie na ocenenie, treba tak

urobiť čo najskôr.

**UZNESENIE: 10.2/2015-KR**

Kolégium rektora STU schvaľuje Smernicu rektora číslo XY/2015-SR „Pravidlá udeľovania

ocenenia Študent roka na Slovenskej technickej univerzite v Bratislave“.

**K BODU 3: Návrh príkazu rektora „Predkladanie majetkových priznaní na STU“**

Materiál uviedol kvestor. Prizvaná: JUDr. Haladejová.

Dokument bol predložený s cieľom určiť doposiaľ neupravené podrobnosti týkajúce sa

zákonnej povinnosti a delegovanie časti právomoci rektora na dekanov STU.

**UZNESENIE: 10.3/2015-KR**

Kolégium rektora prerokovalo návrh príkazu rektora „Predkladanie majetkových priznaní na

STU“ s pripomienkou.

Pripomienka:

Text v Čl. 3, písmeno f) odporúča preformulovať nasledovne:

f) vedúci zamestnanci príslušnej fakulty STU v zmysle zákona č. 131/2002 Z. z. o vysokých školách a o zmene a doplnení niektorých zákonov.

**K BODU 4: Dodatok číslo 6 k Pracovnému poriadku pre zamestnancov STU**

Materiál uviedol kvestor. Prizvaná: JUDr. Haladejová.

Dokument bol vypracovaný v súlade s Legislatívnym zámerom úpravy Pracovného poriadku

pre zamestnancov STU schváleného AS STU dňa 23.2.2015.

Diskusia sa viedla prioritne k rôznym možnostiam riešenia porušenia pracovného poriadku.

**UZNESENIE: 10.4/2015-KR**

Kolégium rektora STU prerokovalo návrh dodatku číslo 6 k Pracovnému poriadku

pre zamestnancov STU a odporúča predmetný návrh predložiť na schválenie Univerzitnej

odborovej organizácii STU.

**K BODU 5: Horizont 2020 – pripravované aktivity**

Materiál prezentoval prorektor Biskupič.

STU je členom sietí H2020 Eseia a Vision2020, ktoré usporadúvajú rôzne podujatia. Je možnosť pripojiť sa do vzniknutých odborných klastrov, a tak využiť aktivity, ktoré pre svojich členov organizujú.

**UZNESENIE: 10.5/2015-KR**

Kolégium rektora STU berie na vedomie informáciu o pripravovaných aktivitách Horizont

2020.

**K BODU 6: Informácia o schválených témach na postdoktorandské pobyty na rok 2015**

Materiál prezentoval prorektor Biskupič v súlade s príslušnou smernicou.

**UZNESENIE: 10.6/2015-KR**

Kolégium rektora STU berie na vedomie informáciu o schválených témach na

postdoktorandské pobyty v roku 2015.

**K BODU 7: Informácia o schválených projektoch tímov mladých výskumníkov v roku 2015**

Materiál prezentoval prorektor Biskupič.

**UZNESENIE: 10.7/2015-KR**

Kolégium rektora STU berie na vedomie informáciu o schválených projektoch tímov

mladých výskumníkov v roku 2015.

**K BODU 8: Vyhlásenie výzvy Profesor roka 2015**

Prorektor Peciar ústne informoval o vyhlásení výzvy Profesor roka 2015. Termín na zaslanie

nominácií je 10.11.2015 predpísaným spôsobom. Víťazi budú vyhlásení na Vianočnom

koncerte STU dňa 10.12.2015.

**UZNESENIE: 10.8/2015-KR**

Kolégium rektora STU berie na vedomie ústnu informáciu o vyhlásení výzvy Profesor

roka 2015.

**K BODU 9: Reprezentácia STU na medzinárodnom športovom podujatí EuroComillas v Madride**

Materiál prezentoval prorektor Stanko.

EuroComillas Madrid 2015 je medzinárodný medziuniverzitný turnaj, ktorý je organizovaný so zámerom propagovať a podporovať šport v univerzitnom prostredí. Na reprezentáciu STU na uvedenom podujatí je potrebné uvoľniť študentov - reprezentantov STU z vyučovacieho procesu.

**UZNESENIE: 10.9/2015-KR**

Kolégium rektora STU súhlasí s reprezentáciou STU na medzinárodnom športovom

podujatí EuroComillas v Madride a uvoľnením študentov – reprezentantov z vyučovacieho

procesu.

**K BODU 10: Vyhodnotenie účasti STU na veľtrhu EHEF v Kazachstane s odporúčaniami v oblasti PR smerom k EA priestoru**

Materiál prezentoval prorektor Stanko.

Informoval prítomných, že STU sa zúčastnila na veľtrhu vzdelávania v Kazachstane, kde je podľa jeho názoru žiaduca aktivita pre zvýšenie povedomia o STU a oslovenie a získanie potenciálnych študentov zo zahraničia pre štúdium na našich fakultách. Z účasti na veľtrhu vyplynuli odporúčania na doplnenie aktivít a PR materiálov v inom, ako slovenskom a anglickom jazyku a zváženie inovatívnych postupov v oblasti PR v tomto regióne.

V tejto súvislosti rektor požiadal dekanov indikovať jeden alebo dva študijné programy za každú fakultu, ktoré sme schopní im ponúknuť.

**UZNESENIE: 10.10/2015-KR**

Kolégium rektora STU berie na vedomie vyhodnotenie účasti STU na veľtrhu EHEF v

Kazachstane s odporúčaniami v oblasti PR smerom k EA priestoru.

**K BODU 11: Rôzne**

**K BODU 11/A: Rôzne/Ústna informácia o aktuálnom stave budovania internetovej stránky** [**www.stuba.sk**](http://www.stuba.sk)

Prorektor Peciar ústne informoval o preklopení web stránky STU do nového vizuálu.

Stránka bola prezentovaná priamo na zasadnutí. Zároveň upozornil, že v čase od 04. - 09. 11.

2015 nebude možné na stránke vkladať ani aktualizovať žiadne informácie.

**UZNESENIE: 10.11A/2015-KR**

Kolégium rektora STU berie na vedomie ústnu informáciu o aktuálnom stave budovania

internetovej stránky [www.stuba.sk](http://www.stuba.sk).

**K BODU 11/B: Rôzne/Ústna informácia o „Vianočnom koncerte STU“**

Prorektor Peciar ústne informoval o príprave vianočného programu VUS Technik STU,

ktorý sa uskutoční dňa 10.12.2015 v DPOH, Bratislava.

**UZNESENIE: 10.11B/2015-KR**

Kolégium rektora STU berie na vedomie ústnu informáciu o pripravovanom Vianočnom

koncerte STU.

**K BODU 11/C: Rôzne/Ústna informácia o plánovanej účasti STU na veľtrhu Pro Educo“**

Prorektor Peciar ústne informoval o možnosti účasti STU na ďalšom veľtrhu organizovanom

v Košiciach.

**UZNESENIE: 10.11C/2015-KR**

Kolégium rektora STU súhlasí s účasťou STU na veľtrhu Pro Educo“.

Bod Rôzne bol doplnený o novú informáciu „Ples STU 2015“.

**K BODU 11/D: Rôzne/Ples STU 2015 – ústna informácia**

Prorektor Peciar ústne informoval o pripravovanom Plese STU, ktorý je zatiaľ plánovaný dňa

16.01.2016. Zároveň sa informoval o možnosti uskutočniť len jeden ples s možnosťou

participácie všetkých fakúlt.

**UZNESENIE: 10.11D/2015-KR**

Kolégium rektora STU berie na vedomie ústnu informáciu o pripravovanom Plese STU 2015.

**INFORMÁCIE A OZNAMY:**

Rektor

* opätovne pozval prítomných na slávnostné otvorenie UVP Campus Bottova, ktoré sa uskutoční dňa 04.12.2015 o 10:00 hod. v Trnave za prítomnosti premiéra R. Fica a podpredsedu vlády pre investície Ľ. Vážneho.
* pozval prítomných na slávnostné otvorenie UVP FIIT STU Mlynská Dolina, ktoré sa uskutoční dňa 01.12.2015 o 08:30 hod. na FIIT STU
* informoval o aktuálnom stave STU vs VÚZ-PI SR
* oboznámil prítomných o priebehu komplexnej akreditácie, rozhodnutia by mali byť distribuované v najbližších dňoch
* uvítal pozitívny prístup a otvorenosť v rámci zrealizovaných diskusií na jednotlivých fakultách

Dekanka Vitková

* poďakovala rektorovi za príležitosť sprevádzať prezidenta SR, A. Kisku, na jeho pracovnej ceste do Estónska a Fínska, na ktorej o.i. bola podpísaná aj dohoda o spolupráci

Kvestor

* informoval o prebiehajúcom ukončovaní projektov UVP, kde vzniká povinnosť zaplatiť 5 %-nú spoluúčasť
  + FCHPT STU je ochotná a schopná adekvátnu čiastku zaplatiť
  + FEI STU nie je schopná svoju čiastku zaplatiť, podľa dekana Oravca to vnímajú ako záväzok univerzity a nie fakulty

Dekan Hučko

* vzniesol otázku tlačenia a financovania tlače monografií v Nakladateľstve STU, schválených v edičnom pláne fakulty.

V závere zasadnutia dekan Čičák, ktorý končí vo funkcii dekana FIIT STU, poďakoval za spoluprácu v uplynulom období a poprial kolegom veľa úspechov v ich ďalšom pôsobení.

V tejto súvislosti rektor taktiež poďakoval pánovi dekanovi za tímovú spoluprácu počas uplynulých rokov, ktorá bola podľa názoru oboch pánov prospešná a hodnotná.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **November** | 30.11.2015 | PAS STU | 14:00 |  |
| **December** | 01.12.2015 |  |  | 8:30 Slávnostné otvorenie UVP FIIT STU |
|  | 02.12.2015 | KR STU | 09:00 |  |
|  | 04.12.2015 |  |  | 10:00 Slávnostné otvorenie UVP CAMBO TT |
|  | 09.12.2015 | VR STU | 09:00 | 14:00 Menovanie docentov  15:00 Vianočná čaša vína |
|  | 10.12.2015 |  |  | 19:00 Vianočný koncert STU |
|  | 14.12.2015 | AS STU | 14:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

08.10.2015 08.10.2015